
	[bookmark: nev]MARX ANDRÁS
Biológia
BSc, 7. félév
Eötvös Loránd Tudományegyetem
Természettudományi Kar
	






Témavezető:
	Dr. Faragó Tamás
Tudományos munkatárs,  MTA - ELTE Összehasonlító Etológiai Kutatócsoport




Milyen érzelmi hátteret tulajdonítanak az emberek kutya és ember vokalizációknak?

A szociális robotika, a rohamosan fejlődő tudományterület a robotika, egy oldalága, amely az ember környezetébe könnyen integrálható, és szociális viselkedésre képes robotok fejlesztésével foglalkozik. Ez a problémakör azonban kétirányú, nem elegendő, ha a robot szociálisan viselkedik, szükséges az is, hogy az, az ember számára elfogadható és értelmezhető legyen, ezért fontos, a szociális viselkedés biológiai megalapozottsága.
A szociális viselkedés egyik alapvető része az érzelemkifejezés. Érzelmeket kifejezhetünk több módon is például hangadással. Jelen dolgozatban a hangok érzelemkifejezésének hátterével foglalkozunk, vagyis azzal, hogy milyen mechanizmusok működnek vokális érzelemkifejezések feldolgozásában, léteznek-e fajtól független szabályszerűségek a hang neurális értékelésekor. Azt szeretnénk megállapítani, hogy a hang értékelése evolúciósan valóban úgy alakult-e, hogy fajtól függetlenül értelmezhető legyen annak érzelmi háttere.
Ezt egy kérdőívvel vizsgáltuk, ahol egy két-dimenziós koordinátarendszerben kellett megjelölni a kitöltő embereknek, a hallott kutya vagy emberi hang érzelmi töltetét a vízszintes, az intenzitását a függőleges tengelyen. Ezeket az adatokat vetettük össze a hangok mért akusztikus paramétereivel. Eredményeink szerint az emberek számára a hangnak az érzelmi töltetét leginkább a hang hossza, az intenzitását pedig a hang alapfrekvenciája befolyásolta függetlenül a hangadó fajától. Minél hosszabb volt a hang, annál negatívabb érzelmet társítottak hozzá a kitöltők, és minél magasabb volt az alapfrekvenciája a hangnak, annál intenzívebbnek tartották.
A fentiek alapján, azt mondhatjuk, hogy különböző fajok érzelemkifejező hangjait hasonló módon értékeli az ember, és így az eredményeinkből következő szabályszerűségekre építve a robotok, az ember számára értelmezhető érzelemkifejezések kiadására, és az emberi érzelmek megfelelő felismerésére is képessé válhat.



